[música]
Si us heu interessat mai per la física, segur que haureu sentit a parlar
d'una cosa anomenada el "bosó de Higgs".
Però què és, doncs, i per què és interessant?
El 1964, un físic anomenat Peter Higgs
va prendre algunes idees que llavors es plantejaven
i va aportar una visió més profunda, proposant l'existència d'un camp d'energia
que banyava tot l'univers.
Aquest camp d'energia avui s'anomena "camp de Higgs".
La raó per la qual va proposar aquest camp va ser perquè ningú entenia per què
algunes partícules subatòmiques tenien una gran quantitat de massa
mentre que n'hi havia d'altres que en tenien molt poca o no en tenien gens !
El camp d'energia proposat per Higgs d'alguna manera interaccionaria
amb les partícules subatòmiques donant-los així la seva massa. Les partícules molt massives
interaccionarien molt amb el camp, mentre que les partícules sense massa no ho farien gens.
Per entendre millor la idea, podem emprar l'analogia de "l'aigua i els nadadors".
En aquesta analogia, l'aigua fa el paper
del camp de Higgs.
Una barracuda, el cos de la qual és molt esvelt, interacciona molt poc
amb el camp i pot moure's molt fàcilment.
La barracuda seria similar a una partícula de massa petita.
Pel contrari, el meu amic Eddie, aficionat als donuts,
tan sols es pot moure molt lentament per l'aigua.
En la nostra analogia, l'Eddie és una partícula la massa de la qual és conseqüència d'interaccionar molt
amb l'aigua.
De les partícules subatòmiques més familiars, l'electró és la més lleugera, mentre que en el món
subatòmic el rei de la massa és el quark "top".
Aquest pesa tant com un àtom sencer d'or,
unes 350.000 vegades més que l'electró !
M'agradaria posar èmfasi en que el quark "top" no és més massiu perquè
és més gran... No ho és !
De fet, creiem que tant l'electró com el quark "top" tenen exactament la mateixa mida !
És més, ambdós tenen mida zero!
El quark "top" és més massiu que l'electró simplement perquè interacciona
més amb el camp de Higgs. De fet,
si el camp de Higgs no existís,
cap d'aquestes partícules no tindrien massa!
Ara bé, als mitjans
no haureu sentit a parlar del camp de Higgs, sinó més aviat del bosó de Higgs.
Com es relacionen aquestes dues coses?
El bosó de Higgs és la porció més petita del camp de Higgs.
Per entendre com funciona hem de retornar de nou a l'exemple de l'analogia de l'aigua.
Tothom sap què és l'aigua.
Si us hi submergiu veureu que l'aigua us envolta per tot arreu. És un medi continu (un camp)
que no té forats o espais buits.
Sabem també que l'aigua està feta de molècules - concretament H2O.
Si reteniu aquestes dues idees al cap i teniu present que l'aigua consisteix
en un nombre incomptable de molècules, veureu l'analogia d'aquestes amb el
bosó de Higgs.
El camp de Higgs que proporciona la massa a les partícules subatòmiques està format per un nombre incomptable
de bosons de Higgs, tal i com l'aigua està feta d'incomptables molècules.
Heu de tenir en compte que el bosó de Higgs encara no s'ha descobert, i
el que estic descrivint és simplement la idea més comuna de per què les partícules
subatòmiques tenen la massa que tenen.
Mentres parlo
els meus col·legues i jo estudiem les dades preses en grans acceleradors de partícules per veure si
aquesta idea és certa.
Mantingueu-vos informats !
[música]